PolyAgent/wiki_georgian_en_parallel_20231101 huggingface dataset:
გრამიტონ ასათიანი

გრამიტონ ასათიანი
გრამიტონ ყაფლანის ძე ასათიანი (დ. 19 ივნისი [ძვ. სტ. 6 ივნისი], 1895, სოფ. ტვიში, ახლანდელი ცაგერის რაიონი ― გ. 5 თებერვალი, 1979, თბილისი) — ქართველი გინეკოლოგი. მედიცინის მეცნიერებათა დოქტორი (1946), პროფესორი (1946). საქართველოს მეცნიერების დამსახურებული მოღვაწე (1960).
ბიოგრაფია
1927 წელს დაამთავრა თსუ-ის სამკურნალო ფაკულტეტი. 1945–1948 წლებში განაგებდა დაღესტნის სამედიცინო ინსტიტუტის მეანობა-გინეკოლოგიისა და პათანატომიის კათედრებს. 1953–1968 წლებში ხელმძღვანელობდა საქართველოს ჯანმრთელობის დაცვის სამინისტროს მეანობა-გინეკოლოგიის სამეცნიერო-კვლევითი ინსტიტუტის სამეანო განყოფილებას. შეისწავლა ენდომეტრიუმის (საშვილოსნოს შინაგანი გარსი) ასაკობრივი ცვლილებანი ფოლიკულური ჰორმონების მოქმედებასთან დაკავშირებით და გონორეული ვაგინიტი. შექმნა ორი გინეკოლოგიური იარაღი.
გრამიტონ ასათიანის შვილი ექიმი გედეონ (გედი) ასათიანი მეორე მსოფლიო ომში მონაწილეობდა, ომის დასრულების შემდგომ კი გაიქცა აშშ-ში და აღარ დაბრუნებულა საბჭოთა კავშირში. გედეონ ასათიანი დაკარგულად ითვლებოდა, მხოლოდ 1957 წელს ცნობა მიუვიდა ბატონ გრამიტონს, რომ იგი ცოცხალი იყო და იმყოფებოდა აშშ-ში. 1966 წელს მიიღო ნებართვა იმდროინდელი მთავრობისგან და აშშ-ში შვილის სანახავად წავიდა. ამის შესახებ სტატია დაიწერა ამერიკულ გაზეთში „Xenia Daily Gazette“, 1966 წლის 25 ოქტომბერს.
ლიტერატურა
ენციკლოპედია "საქართველო", ტ. 1, გვ. 224, თბ., 1997
ქართველი ექიმები
დაბადებული 19 ივნისი
დაბადებული 1895
გარდაცვლილი 5 თებერვალი
გარდაცვლილი 1979
თბილისის სახელმწიფო უნივერსიტეტის კურსდამთავრებულები
გრამიტონ
კუცხათის წმინდა გიორგის ეკლესია

კუცხათის წმინდა გიორგის ეკლესია — არქიტექტურული ძეგლი, საკულტო ნაგებობა, ახალგორის მუნიციპალიტეტის სოფელ შუა ზახორში. აგებულია გვიან შუა საუკუნეებში.
დარბაზული ეკლესია სხვადასხვა ზომის ფლეთილი ქვითაა ნაგები. წყობა ქაოსურია. დარბაზული, უაბსიდო ეკლესია გეგმით სწორკუთხა მოხაზულობისაა. შესასვლელი დასავლეთ კედელშია მოწყობილი. ადგილობრივ მოსახლეობას იგი შიფერით გადაუხურავს.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 198
ახალგორის მუნიციპალიტეტის ტაძრები
ალკალალი

ალკალალი — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 14,4 კმ². მოსახლეობა — 1302 კაცი (2020 წ.).
იხილეთ აგრეთვე
ალიკანტეს მუნიციპალიტეტები
რესურსები ინტერნეტში
ალკალალის მუნიციპალიტეტის ოფიციალური საიტი
სქოლიო
ალიკანტეს მუნიციპალიტეტები
კუნჯა

კუნჯა, გოჭალაკუმჟა — თევზი ორაგულისებრთა ოჯახისა. გამსვლელი კუნჯას სხეულის სიგრძე 120 სმ-მდეა, მასა 15 კგ-მდე; არეალის სამხრეთ ნაწილში უფრო მცირე ზომისაა (სიგრძე 58–81 სმ, მასა 2,2–5,6 კგ), ერთი თაობის თევზების ზომა გავრცელების სხვადასხვა ადგილის მიხედვით იცვლება. მკერდისა და მუცლის ფარფლების წინა სხივები თეთრია. მუქი ზურგისა და ყავისფერი გვერდების ფონზე აყრია მსხვილი ღია ლაქები. ქერცლი წვრილია. გავრცელებულია წყნარი ოკეანის ჩრდილო-დასავლეთ ნაწილში — კარაგის ყურიდან პეტრე დიდის ყურემდე, არის სახალინზე, კურილის, შანტარის, კომანდორის კუნძულებზე, ჰოკაიდოსა და ჰონსიუზე, ამურში ადის ქალაქ ამურის ნიკოლაევსკის ზემოთ. გამსვლელი თევზია, მრავლდება ნახევრად მთის ტიპის მდინარეებში. ჰოკაიდოს წყალსატევებში არის მკვიდრი ფორმაც.
არეალის ჩრდილოეთ ნაწილში სქესობრივ სიმწიფეს 5–6 წელში აღწევს, ცოცხლობს 17 წლამდე; სამხრეთ ნაწილში მწიფდება 3–5 წელში და ცოცხლობს 7–10 წლამდე. მკვიდრი ფორმები გამრავლებისთვის მზად 6–8 წელში არიან. კუნჯა ცხოვრებაში უმეტესად 2–3-ჯერ მრავლდება. ტოფობს აგვისტო – სექტემბერში. ბუდეს იკეთებს კენჭიან გრუნტზე, ქვირითს ამაგრებს. გამსვლელი ფორმების ნაყოფიერება 0,71–6,7 ათასი ცალია, მკვიდრი ფორმებისა — 0,5–2,2 ათასი. 4–6 მმ დიამეტრის ქვირითი ღია ყვითელი ან ნარინჯისფერია. იჩეკებიან მარტ – აპრილში.
ზღვაში გასვლამდე მოზარდეული იკვებება მატლებითა და წყალში მოხვედრილი მწერებით, წვრილი თევზით, მ.შ. წყნარი ოკეანის ორაგულის ლიფსიტებით. ზღვაში სუქების დროს საკვების ძირითადი ნაწილს შეადგენენ კიბოსნაირები (უპირატესად მიზიდები, კრილი, ღორტავასებრნი), ასევე წვრილი თევზები (ცქიმურა, მოივა, ნავაგას მოზარდეული).
2–4 წლამდე კუნჯა მდინარეებში ცხოვრობს (ჩრდილოეთ ნაწილში — 6–7 წლამდე), რის შემდეგაც გადის ზღვაში. ზღვაში გრძელ მიგრაციებს არ ახორციელებს, ზაფხულში რამდენიმეჯერ მცირე ხნით შედის მდინარეების ქვემო დინებებში და მომლაშო ლაგუნებში. ზღვაში შესვლიდან პირველ ტოფობამდე 2–4 წლის შუალედია. გამოსაზამთრებლად შედის მდინარეთა ქვემო დინებებში და მლაშე ტბებში. სქესობრივად მომწიფებული თევზები მდინარეში აგვისტოში შედიან.
სპორტული და სამოყვარულო თევზჭერის ობიექტია. კუნჯას სარეწაო მნიშვნელობა მცირეა. უპირატესად იყენებენ ნედლი სახით. ხორცის ხარისხი დამოკიდებულია წლის სეზონზე. საუკეთესოა აგვისტო – სექტემბერში. ქვირითი დასამარილებლად გამოსადეგია. გემოთი არ ჩამოუვარდება კეტას ან ღურკანას ხიზილალას.
სქოლიო
გოჭალა (Salvelinus)
NGC 7320B

NGC 7320B — გალაქტიკა პეგასის თანავარსკვლავედში. აღმოჩენის თარიღია 1876 წლის 23 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
ზედა ბაში

ზედა ბაში — ყოფილი სოფელი სამტრედიის მუნიციპალიტეტში (ბაშის თემი), მდებარეობს მდინარე რიონის ნაპირზე. ზღვის დონიდან 40 მეტრი, სამტრედიიდან 21 კილომეტრი, იანეთიდან 12 კმ., შუა ბაშიდან 3 კმ. საბჭოთა პერიოდში განვითარებული იყო მეთესლეობა. ამჟამად შედის სოფელ ბაშის შემადგენლობაში.
დემოგრაფია
2002 წლის აღწერის მონაცემებით სოფელში ცხოვრობდა 264 ადამიანი.
ლიტერატურა
სქოლიო
სამტრედიის მუნიციპალიტეტის ისტორიული სოფლები
ტექსტილი

ტექსტილი (ლათ. textile — ქსოვილი, მატერია) — ნაკეთობა, რომელსაც იღებენ საქსოვ დაზგებზე ურთიერთპერპენდიკულარული და ერთმანეთთან ხლართებით შეერთებული გრძივი (ქსელი) და განივი (მისაქსელი) ძაფებისაგან. მისი სისქე 0.1-5 მმ-ია. სიგანე 1.5 მ. ზოგჯერ სიგანე 12 მეტრს აღწევს. წარმოება უშვებს სხვადასხვა სიგრძის ტექსტილს იმის მიხედვით, თუ რა სახისაა ბოჭკო, რომლისგანაც გამომუშავებულია ნართი. ტექსტილი შეიძლება იყოს ბამბის, შალის, აბრეშუმის, სელის, ქიმიური ბოჭკოსი.
საქსოვი დაზგებიდან მოხსნილ ტექსტილს ეწოდება ხამი ქსოვილი, რომელსაც შემდეგ ამუშავებენ, ათეთრებენ, აუთოებენ და სხვ. ტექსტილი გამოდის გათეთრებული, ერთ ფერად შეღებილი და დაჩითული. ტექსტილის მისაღები ტექნოლოგიური პროცესების ერთობლიობას ეწოდება საფეიქრო წარმოება.
იხილეთ აგრეთვე
საფეიქრო წარმოება
საფეიქრო მრეწველობა
რესურსები ინტერნეტში
ლიტერატურა
ტექსტილი
ჟატი (სეარა)

ჟატი (სეარა)
ჟატი — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის სამხრეთ მეზორეგიონს.
2010 წლის მონაცემებით, მოსახლეობა 7 649 ადამიანს შეადგენდა. ფართობი 312.584 კმ²-ია. მოსახლეობის სიმჭიდროვე 24.47 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
A Great Day for Freedom

A Great Day for Freedom
„A Great Day for Freedom“ — ინგლისური პროგრესული როკ-ჯგუფ პინკ ფლოიდის სიმღერა 1994 წლის ალბომიდან The Division Bell.
მიუხედავად იმისა, რომ სიმღერის ტექსტი ბერლინის კედლის მოვლენებს გვაგონებს, სინამდვილეში იგი ასახავს დეივიდ გილმორის ურთიერთობას როჯერ უოტერსთან, ჯგუფის ყოფილ ლიდერთან. ამასთან, დეივიდის თქმით, „სასიამოვნოა, რომ ხალხი განმარტავს მთლიანად ალბომს The Division Bell სხვადასხვა ვარიაციით“. 2014 წელს BBC-სთან ინტერვიუში დეივიდმა ხაზი გაუსვა იმ ფაქტს, რომ სიმღერა ძირითადად ბერლინის კედლის დანგრევის შემდგომ მოვლენებზეა და იმ ცვლილებებზე, რომლებიც მოიტანა ამ პრეცედენტმა.
ეს ჯგუფის პირველი კომპოზიციაა „Atom Heart Mother“-ის შემდეგ, რომლის სახელწოდება აღებულია საგაზეთო სტატიიდან (The Disivion Bell-ის გაფორმებაში გამოყენებულია გაზეთის ფოტოსურათიც).
DVD-ზე Live in Gdansk შესაძლებელია სპეციალური დოკუმენტური ფილმის ნახვა, სადაც დეივიდ გილმორი ამბობს, რომ ეს სიმღერა მიმოიხილავს არეულობას აღმოსავლეთ ევროპაში (განსაკუთრებით, პოლონეთსა და გერმანიაში). მისივე თქმით, სიმღერის ორიგინალური სახელწოდება იყო In Shades of Grey.
სიმღერა სრულდებოდა პინკ ფლოიდის 1994 წლის ტურნეს დროს და დეივიდის 2001-2002 წლებს აკუსტიკურ კონცერტებზე, თანაავტორ, მაიკლ კემენთან ერთად. 2006 წელს იგი მხოლოდ ერთხელ დაუკრეს - დეივიდის კონცერტზე, გდანსკში, სიმბოლურად - ვინაიდან მისი ტექსტი ახლოს არის თავისუფლების და ორგანიზაცია „სოლიდარობის“ (Solidarność) იდეებთან - სწორედ ამ მოძრაობის იუბილეს აღსანიშნავი იყო გდანსკის კონცერტიც.
პერსონალი
დეივიდ გილმორი - გიტარა, ვოკალი
რიჩარდ რაიტი - ფორტეპიანო
ნიკ მეისონი - დასარტყმელი საკრავები, პერკუსია
ჯონ კერინი - კლავიშები
გაი პრეტი - ბას გიტარა
მაიკლ კემენი - ორკესტრის არანჟირება
სქოლიო
1994 წლის სიმღერები
პინკ ფლოიდის სიმღერები
სიმღერები დეივიდ გილმორის ავტორობით
Lasioglossum imitatum

Lasioglossum imitatum is a species of sweat bee in the family Halictidae. It is known as the bristle sweat bee.
References
Further reading
imitatum
Insects described in 1853
ვაშლანა

ვაშლანა, ჩიტაკომშა — მცენარის გვარი ვარდისებრთა ოჯახისა 1-3 მ-მდე სიმაღლის ბუჩქებია.
100-ზე მეტი სახეობა გავრცელებულია ევროპაში, აზიასა და ჩრდილოეთ აფრიკაში. საქართველოში 8 სახეობა გვხვდება. მათგან აღმოსავლეთ საქართველოში გავრცელებული ბუჩქია ჩიტაკომშა. 1 მ-მდე სიმაღლისაა. მისი ნორჩი ტოტები ქეჩისებრ შებუსვილია, დანარჩენი შიშველი და ყავისფერი ან ალუბლისფერია. ნაყოფი კაშკაშა წითელია. იზრდება ბუჩქნარებსა და ქვიან ფერდობებზე მთის შუა სარტყლამდე. ვაშლანა გვალგამძლე მცენარეა, იყენებენ ხრიოკი ფერდობების გასამწვანებლად.
ლიტერატურა
ვარდისებრნი
მედიჩი (დინასტია)

მედიჩი (დინასტია)
მედიჩები — იტალიელი ბანკირების პოლიტიკური დინასტია, რომელთა აღზევებაც XV საუკუნის პირველ ნახევარში დაიწყო.
გამოჩენილი წარმომადგენლები
მედიჩი, ალესანდრო ოტავიანო — პაპი ლეო XI
მედიჩი, ალესანდრო
მედიჩი, ანა მარია ლუიზა
მედიჩი, იპოლიტო
მედიჩი, კატერინა
მედიჩი, ეკატერინე
მედიჩი, კლაუდია
მედიჩი, კოზიმო
მედიჩი, კოზიმო I
მედიჩი, კოზიმო II
მედიჩი, კოზიმო III
მედიჩი, ლორენცინო
მედიჩი, ლორენცო I
მედიჩი, ლორენცო II
მედიჩი, ლორენცო დი პიერფრანჩესკო
მედიჩი, მარია
მედიჩი, პიერო I
მედიჩი, პიერო II
მედიჩი, პიერფრანჩესკო (უფროსი)
მედიჩი, პიერფრანჩესკო (უმცროსი)
მედიჩი, სალვესტრო
მედიჩი, ფრანჩესკო I
მედიჩი, ფერდინანდო I
მედიჩი, ფერდინანდო II
მედიჩი, ჯან გასტონე
მედიჩი, ჯოვანი (კონდოტიერი)
მედიჩი, ჯოვანი დი ბიკი
მედიჩი, ჯოვანი დი კოზიმო
მედიჩი, ჯოვანი — პაპი ლეო X
მედიჩი, ჯულიანო I
მედიჩი, ჯულიანო II
მედიჩი, ჯულიო
რესურსები ინტერნეტში
The Medici Archive Project
Prince Ottaviano de' Medici:Solving a 417-year-old murder mystery (May 4, 2004)
The Moscow Florentine Society
Medici Family Tree, featuring portraits and bios of key members of the Medici Dynasty, 1400–1737
იტალიის ისტორია
დინასტიები
Santa Catalina de Mossa District

Santa Catalina de Mossa District is one of ten districts of the province Morropón in Peru.
References
ლორინ ჰილი

ლორინ ჰილი (დ. 26 მაისი, 1975) — ამერიკელი მომღერალი და სიმღერების ავტორი, რეპერი, პროდიუსერი და მსახიობი. იგი ცნობილია, როგორც ჰიპ-ჰოპ ტრიოს The Fugees ყოფილი წევრი. სახელი გაითქვა სოლო-ალბომით The Miseducation of Lauryn Hill.
დისკოგრაფია
The Miseducation of Lauryn Hill (1998)
MTV Unplugged No. 2.0 (2002)
რესურსები ინტერნეტში
ოფიციალური საიტი
ლორინ ჰილი საიტზე MTV
დაბადებული 26 მაისი
დაბადებული 1975
ლორინ ჰილი
ამერიკელი რეპერები
ამერიკელი მომღერლები
გრემის ჯილდოს მფლობელები
Fugees-ის წევრები
XX საუკუნის ამერიკელი ქალი მსახიობები
204

204
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ფილიპე არაბი — რომის იმპერატორი (გ. 249)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ავილა (ესპანეთი)

ავილა (ესპანეთი)
ავილა — ქალაქი ესპანეთში, ავილას პროვინციის ადმინისტრაციული ცენტრი. მდებარეობს მდინარე ადახოს (დურეოს შენაკადი) მარჯვენა ნაპირზე. ესაა ზღვის დონიდან ყველაზე მაღლა მდებარე პროვინციის დედაქალაქი ესპანეთში. ქალაქის ღირსშესანიშნაობები და მთლიანად ქალაქი 1985 წლიდან შეტანილია იუნესკოს კულტურული მემკვიდრეობის ძეგლებში (კრიტერიუმი III, IV).
გალერეა
რესურსები ინტერნეტში
მერია
ტურისტული ინფორმაცია
ფოტოგალერეა
ავილა სურათებში
ავილის ქალაქები
ავილის მუნიციპალიტეტები
მთის არწივი

მთის არწივი — ფრინველი ქორისნაირთა რიგისა. მისი სხეულის სიგრძეა 76–89 სმ, ფრთების შლილი 190–227 სმ, მასა 6,5 კგ-მდე; დედალი მამალზე დიდია. აქვს შედარებით მოკლე, მაგრამ ძლიერი ნისკარტი, პროპორციულად გრძელი კუდი და ფრთები, რომლების ბოლოებზე ბუმბული თითებისებურადაა განლაგებული, გრძელი ბრჭყალები. ზრდასრული მუქი ყავისფერია, ოქროსფერი თავით. კუდის ბოლოში აქვს ფართო შავი ზოლი. იგი მკვეთრად ეტყობა ახალგაზრდას, რომელსაც თეთრი კუდის ძირი და ამავე შეფერილობის თეთრი ლაქები აქვს ფრთებზე. ფრთის ქვედა მხარე მუქი მურაა. ხმა — თავისებური ყივილი „კეკ-კეკ-კეკ“.
გავრცელებულია ევრაზიის, ჩრდილოეთ აფრიკისა და ჩრდილოეთ ამერიკის ტყის ზონასა და მთიანეთში. ეტანება ფართო ღია სივრცეებს: ჭაობებს, მდინარეთა ხეობებს, ტბების ქვაბულებს, ვერან ადგილებს; მთებში ჩვეულებრივ სახლობს ტყის ზედა საზღვრის მაღლა. საქართველოში გავრცელებულია სპორადულად, გვხვდება მთის არწივის ქვესახეობა — სამხრეთევროპული მთის არწივი. მკვიდრი ფრინველია; თუმცა, ზამთარში მათი ნაწილი სამხრეთისკენ მომთაბარეობს. გამოირჩევა მცირე რაოდენობით. ცხოვრობს კლდეებსა და მაღალ ხეებზე, იშვიათად ვაკე ადგილებზე — კლდოვან ქანებზე, უდაბნოში — შავი საქსაულის ხეებზე.
შეუძლია დიდხანს ლივლივი. ძლიერი მტაცებელია, შეუძლია თავისზე დიდი მსხვერპლის დაჭერა. იკვებება მღრღნელებით, ლეშით, კურდღლებით, ფრინველებით, ამფიბიებით, ქვეწარმავლებით, მწერებით. ნადირობს ღია სივრცეში, პირდაპირ თავდასხმით ან ყარაულით. დედალ-მამალი ხშირად ერთად ნადირობს. მღრღნელთა განადგურებით სოფლის მეურნეობისათვის სარგებლობა მოაქვს.
სქესობრივ სიმწიფეს 4–5 წლის ასაკში აღწევს. მონოგამური ფრინველია, ანუ ქმნის მუდმივ წყვილებს (ერთ-ერთის სიკვდილამდე). საქორწინო ფრენას იწყებს თებერვალში. აქვს 2–4 ბუდე, რიგრიგობით ხმარობს და კონსერვატიზმს იჩენს მათ მიმართ. თავის მხრივ, ბუდე წარმოადგენს ტოტების ნაყარს, რომელიც თხლად არის ამოფენილი მშრალი ბალახით. ყოველწლიური შეკეთების გამო ზოგჯერ გიგანტურ ზომას აღწევს — სიგანესა და სიმაღლეში 2 მეტრამდე. მარტ-აპრილში დებს 1–2–3 ჭუჭყიანი თეთრი ფერის მურალაქებიან კვერცხს. ინკუბაცია გრძელდება 40–45 დღე, კრუხობს ორივე მშობელი. თუკი პირველი ბუდის მართვეები დაიღუპნენ, ბუდობს მეორედაც. მართვეები შებუმბვლას იწყებენ მაისის დასაწყისში და ივნისის ბოლოსკენ მთლიანად იმოსებიან. დაახლოებით 80 დღის ასაკში ბუდეს ტოვებენ. მთის არწივი ტყვეობაშიც მრავლდება (მაგ., 1 წყვილი გამრავლდა არკანზასის შტატის ქალაქ ტოპიკაში). ჩრდილოეთით მობუდარ არწივთა მართვეები ხშირად აგრესიულები არიან და უფროსი უმცროსს ჭამს, რაც განპირობებულია მკაცრი ბუნებრივი პირობებით — მშობლები ვერ ახერხებენ მათ სრულყოფილად გამოკვებას.
1976 წლის მონაცემებით, თბილისის ზოოპარკში იმყოფებოდა 2 მთის არწივი (მაშინდელ სსრკ-ში სულ — 38). მოყვარული მონადირეები (მაგ., შუა აზიაში) მთის არწივის მართვეს წრთვნიან და იყენებენ როგორც ბაზს — მელიებზე, კურდღლებზე, იშვიათად მგელზე, ჯეირანზე და სხვა ცხოველებზე სანადიროდ. მისი მრავალი ადგილსამყოფელი განიცდის ადამიანის ზემოქმედებას. ამის გარდა, რიცხოვნობა შეამცირა ბუდეების მოშლამ. შეტანილია საქართველოს „წითელ ნუსხაში“.
გალერეა
რეკომენდებული ლიტერატურა
ჟორდანია რ., საქართველოს იშვიათი ფრინველები, თბ., 1979.
სქოლიო
არწივი
საქართველოს წითელ წიგნში შეტანილი ცხოველები
დგნალი

დგნალი — სოფელი საქართველოში, დუშეთის მუნიციპალიტეტში, ანანურის თემში, მდებარეობს ალევის ქედის აღმოსავლეთ კალთაზე. ზღვის დონიდან 1100 მეტრზე, დუშეთიდან 31 კილომეტრში.
დემოგრაფია
2014 წლის აღწერის მონაცემებით სოფელში ცხოვრობს 29 ადამიანი.
ლიტერატურა
სქოლიო
დუშეთის მუნიციპალიტეტის სოფლები
ბალაკლეია (ჩერკასის რაიონი)

ბალაკლეია (ჩერკასის რაიონი)
ბალაკლეია — სოფელი უკრაინაში. მდებარეობს ჩერკასის ოლქის ჩერკასის რაიონში. 2013 წელს სოფლის მოსახლეობა 4433 კაცს შეადგენდა.
რესურსები ინტერნეტში
სოფლის ამინდი
ჩერკასის რაიონის სოფლები
ჩიგოიანის ციხე

ჩიგოიანის ციხე — არქიტექტურული ძეგლი, ახალგორის მუნიციპალიტეტის სოფელ ჩიგოიანში. აგებულია შუა საუკუნეებში.
ქსნის მარცხენა ნაპირას შემორჩენილია ციხის კომპლექსი. ყველა ნაგებობა აგებული იყო სხვადასხვა ზომის ფიქალით. კომპლექსი დგას ტერასისებურ რელიეფზე, მდინარის მხარეს მოქცეულ ფასადებთან მისვლა შეუძლებელია. კომპლექსში შემავალი ოთხკუთხა კოშკი შემორჩენილია ერთი სართულის დონეზე. მასში შესასვლელი მოთავსებულია აღმოსავლეთ კედელში. სხვა ნაგებობათა ნანგრევების სახეობის დადგენა ტერიტორიის გაწმენდის გარეშე შეუძლებელია.
ლიტერატურა
შიდა ქართლი, ახალგორის მუნიციალიტეტის არქიტექტურული მემკვიდრეობა, ტ. IV, თბ., 2008 გვ., 213-214
ახალგორის მუნიციპალიტეტის ციხესიმაგრეები
ძვ. წ. 608

ძვ. წ. 608 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
Essanay Studios

Essanay Studios
Essanay Film Manufacturing Company — ამერიკული კინოსტუდია. მან სახელი გაითქვა 1915 წლის ჩარლი ჩაპლინის კომედიებით.
სტუდია დაარსდა 1907 წელს, ჩიკაგოში, ილინოისი, ბრონჩო ბილი ანდერსონისა და ჯორჯ კირკ სპურის მიერ, თავდაპირველად როგორც Peerless Film Manufacturing Company. 1907 წლის 10 აგვისტოს სახელი გადაერქვა Essanay-ზე ("S and A").
სქოლიო
1907 წელს დაარსებული კომპანიები
კინოსტუდიები
ჩვეულებრივი მაქცია

ჩვეულებრივი მაქცია — კოდალასნაირთა რიგის კოდალასებრთა ოჯახის მაქციათა გვარის წარმომადგენელი ფრინველი, გავრცელებულია საქართველოში. გადამფრენი, მიმომფრენი ან მობუდარი ფრინველია. ჩვეულებრივი მაქცია მცირე ზომის ფრინველია. ზურგი მორუხო-მურაა, თხემზე წცრილი, განივი მურა წინწკლებია, ხოლო ზურგზე მოშავო-მურა ზოლები. ეს ზოლები ხშირად ერთმანეთს ერთ მთლიან მუქ ლაქად ერწყმიან. კუდის ზედა მფარავები რუხი-ქვიშისფერია, ნიკაპი, ყელი და ჩიჩახვი - ჟანგმიწისფერი, წვრილი მურა, განივი წინწკლებით. დანარჩენი ქვედა მხარე მოთეთრო ან ჟანგმიწისფერია წვრილი სამკუთხა ლაქებით. საჭის ბუმბულებზე ვიწრო მოშავო და ფართო მორუხო განივი ზოლებია. ფეხები და ნისკარტი ღია ყავისფერია. ტალღისებურად დაფრინავს და აქვს შესანიშნავი უნარი თავი 180°-ით შემოაბრუნოს. ჩვეულებრივი მაქციას სიგრძე დაახლოებით 15-17 სანტიმეტრია და 25-დან 50 გრამამდე იწონის.
გავრცელება
ჩვეულებრივი მაქცია ფართოდაა გავრცელებული მთელ ევროპაში, კუნძულ დიდი ბრიტანეთიდან ურალის მთებამდე, აგრეთვე ჩრდილოეთით ნორვეგიიდან სამხრეთის მიმართულებით ხმელთაშუა ზღვის კუნძულებამდე. ის გვხვდება აფრიკაში, კერძოდ ტუნისში, ალჟირსა და მაროკოში. აზიაში ჩვეულებრივი მაქცია ბინადრობს კონტინენტის ცენტრალურ ნაწილში ურალის მთებიდან იაპონიის არქიპელაგამდე. გამოსაზამთრებლად ჩვეულებრივი მაქცია აფრიკის ცენტრალურ ნაწილში მიფრინავს და ზამთარს კამერუნიდან ეთიოპიამდე და სამხრეთით კონგოს დემოკრატიული რესპუბლიკის ტერიტორიამდე ატარებს.
ბიოტიპი
მისი საბინადრო არეალი ძირითადად მეჩხერი და შერეული ტყეებია. ის აგრეთვე გვხვდება პარკებსა და სასოფლო სამეურნეო მიწებზე. ჩვეულებრივ მაქციას განსაკუთრებით იზიდავს დიდი ასაკის ხეები. ჩვეულებრივი მაქცია აგრეთვე გვხვდება ფოთლოვან და წიწვოვან ტყეებში.
ცხოვრების წესი
ჩვეულებრივი მაქცია ბუდეს ძირითადად ხის ფუღუროებში იკეთებს. ისინი ძირითადად წყვილებად ცხოვრობენ, თუმცა გადაფრენის პერიოდში პატარა გუნდებსაც ქმნიან. ჩვეულებრივი მაქციები გამრავლებისთვის ტერიტორიებს წინასწარ არჩევენ, მდედრი ჩვეულებრივ 6-12 თეთრი ფერის კვერცხს დებს. ჩვეულებრივ მაქციათა დასახლებულ პუნქტებთან სიახლოვეს ადამიანისთვის დადებითი ეფექტი აქვს. აღსანიშნავია, რომ ტყეების გაჩეხვა, ქიმიური სასუქების და პესტიციდების გამოყენება ჩვეულებრივი მაქციებისთვის დიდ პრობლემას წარმოადგენს.
საკვები
ჩვეულებრივი მაქცია ძირითადად ჭიანჭველებითა და მცირე ზომის მწერებით იკვებება, თუმცა უარს არ ამბობს არც ხოჭოებზე, ლარვებზე, პეპლებზე, ობობებზე და ხის ბუგრებზე. ჩვეულებრივი მაქცია სხვა კოდალასნაირების მსგავსად ხეებს საკვების მოსაპოვებლად არ ბურღავს, თუმცა სწრაფი მონადირეა.
ლიტერატურა
მაქცია
გიორგი ლაზარაშვილი

გიორგი ლაზარაშვილი (დ. თარიღი უცნობია, თბილისი) — ქართველი სპორტსმენი (კრივი). მოსწავლეთა შორის ევროპის ჩემპიონატის ბრინჯაოს მედლის მფლობელი. ეს ჩემპიონატი 2015 წელს ჩატარდა ანაპაში (რუსეთი).
ძირითადი შედეგები
რესურსები ინტერნეტში
გიორგი ლაზარაშვილი — ქართული სპორტი.
ქართველი მოკრივეები
პიროვნებები გაურკვეველი დაბადების თარიღით
Love Is No Crime

Love Is No Crime — გერმანული პოპ-ჯგუფ Bad Boys Blue-ს მესამე სტუდიური ალბომი. გამოვიდა 1987 წელს, ლეიბლზე Coconut Records. ალბომში შეტანილია საერთაშორისო ჰიტი „Come Back And Stay“.
სიმღერების სია
Come Back and Stay – 7:35
If You Call On Me – 3:32
Victim Of Your Love – 4:29
Love Is No Crime – 3:35
Gimme Gimme Your Lovin' (Little Lady) – 3:49
I Remember Mary – 4:57
Charlene – 4:26
Inside Of Me – 4:34
Why (Misty Eyes) – 4:57
Kiss You All Over, Baby (New Version) – 4:12.
სქოლიო
Bad Boys Blue-ს ალბომები
1987 წლის ალბომები
Mysore Palace

Mysore Palace, also known as Amba Vilas Palace, is a historical palace and a royal residence (house). It is located in Mysore, Karnataka, India. It used to be the official residence of the Wadiyar dynasty and the seat of the Kingdom of Mysore. The palace is in the centre of Mysore, and faces the Chamundi Hills eastward. Mysore is commonly described as the 'City of the Palaces', and there are seven palaces including this one. However, the Mysore Palace refers specifically to the one within the new fort.
The land on which the palace now stands was originally known as mysuru (literally, "citadel"). Swapna built the first palace inside the Old Fort in the 14th century, which was set ablaze and reconstructed multiple times. The Old Fort was built of wood and thus easily caught fire, while the current fort was built of stone, bricks and wood. The current structure was constructed between 1897 and 1912, after the Old Palace burnt down, the current structure is also known as the New Fort. Mysore Palace is one of the most famous tourist attractions in India, after the Taj Mahal, with more than six million annual visitors.
Engineering and construction
The last palace, now known as the Old Palace or the Wooden Palace, burned to ashes during the wedding of Jayalakshammani, the eldest daughter of Chamaraja Wodeyar in 1896. Maharaja Krishnaraja Wodeyar IV and his mother Maharani Kempananjammanni Devi commissioned the British architect Henry Irwin to build a new palace. E.W. Fritchley worked as a consulting Engineer. Meanwhile, the royal family stayed in the nearby Jaganmohan Palace. Construction was overseen by an executive engineer in the Mysore Palace division. He conducted elaborate architectural studies during his visits to Delhi, Madras, and Calcutta, and these were used to plan the new palace. The construction cost was placed at Rs 41,47,913 (around $30 million adjusted to inflation) and the palace was completed in 1912.
The palace was further expanded in around 1930 (including the addition of the present Public Durbar Hall wing) during the reign of Maharaja Jayachamarajendra Wadiyar.
Gallery
mysore palace
See also
Krishnaraja Wodeyar IV
References
External links
Official virtual tour website of Mysore Palace
Mysore Palace
Official Mysore Dasara website
Department of Karnataka Tourism website
Kingdom of Mysore
Palaces in Mysore
Royal residences in India
Tourist attractions in Mysore
Buildings and structures in Mysore
Indo-Saracenic Revival architecture
1912 establishments in India
Houses completed in 1912
Buildings and structures completed in 1912
20th-century architecture in India
ჩერნოლეუკა

ჩერნოლეუკა — სოფელი მოლდოვაში, დონდუშენის რაიონში. მდებარეობს ზღვის დონიდან 238 მეტრზე. 2004 წლის მონაცემებით, მოსახლეობა 2 087 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
დონდუშენის რაიონის სოფლები
Xeresa

Xeresa is a municipality in the comarca of Safor in the Valencian Community, Spain. It is located 55 kilometers at the south of Valencia and 110 kilometers north from Alicante and can be accessed through road N-332. Xeresa is an essentially agricultural village.
References
Municipalities in the Province of Valencia
Safor